ኲናት ኢትዮ-ኤርትራ ብዓይኒ ጋዜጠኛታት ብኣመሪካዊ ወተሃደራዊ ታሪኽ፡ 'ሰላም ማለት ኩናት ዘይምህላው'ዩ' ዝብል ትርጉም ከምዘለዎ ዝሕብር ጸሓፊ መረዳእታ ሰላም ሚካኤል ኣላፍ ፎክስ፡ ብዙሓት ፈላስፋታት እቲ ቐዳማይ መግለጺ ንበይኑ እኹል ኣይኮነን ብምባል፡ "ብምሕደራ ምልኪ ተዓፊንካ ብፍርሕን ራዕድን እተሕልፎ ህይወት'ከ ካብ ኩናት ብምንታይ ይንእስ?" ዝብል ሕቶ የቐምጥ። ፕሮፌሰር ጋይም እውን ንሰፊሕ ኩለንትናዊ ዓለማዊ ትርጉም ምስ ኩነታት ኤርትራን ዞባናን ብምትእስሳር "ኣብ ዝኾነት ሃገር፡ ደቂ ሰባት ብሓይልታት ምልኪ ለይቲ ለይቲ ብስቱር ከካብ ኣባይቶም ተዓፊኖም ዝውሰዱን፡ ኣብ ቤት ፍርዲ ቀሪቦም ብንቡር መስርሕ ፍርዲ ከይተፈርዱ ንሳ ዝኣንፎም ዝጠፍኡ እንተኾይኖም፡ ጥይትን ቦምባን ስለዘይተተኮሰ ወይ ሕጭጭታ ነፈርትን ሂምታ መዳፍዓትን ስለዘይተሰምዐ ሰላም ኣሎ ኪበሃል ኣይከኣልን እዩ" ይብል። እቲ ሰላም ዝብል ቃል፡ ፓክስ (ምቁራጽ ተጻብኦ) ካብ ዝብል ቋንቋ ላቲን ዝመንጨወ ንምቁራጽ ተጻብኦ ዝገልፍ ኣብ መንጎ ሕብረተሰብ ወይ ዓሌትን ጉጅለን ዝጸንሕ ኩናትን ውግእን ብውዕልን ስምምዕን ምኽታም ማለት ምዃኑ ዝሕብር ገድላዊ ብርሃነ ብወገኑ፡ ኤርትራ ጥራሕ እኳ ቅድም ን30 ዓመታት ዳሕራይ ብኩናት ዶባት ንክልተ ዓመታት ደማዊ ኲናትን 20 ዓመታት ወጥርን አሕሊፋ፡ ብዙሕ ደምያን ደኺማን ሕጂ ብዕርቀ ሰላም ምዝዛሙ "ናይ ፈጣሪ ስራሕ እዩ" ብምባል ሕጂ እውን ፈጣሪ ባዕሉ ክውድኣልናን ሰላምና ክዕቅበልናን ንትስፎ ክብል ተዛሪቡ። ኲናት ብባህሪኡ አዕናዊ እዩ። ክልቲኦም ተቐናቐንቲ ንጸላኢኦም ቀቲሎም - ኣዳቒቖም፡ ብሓይሊ ብረት ኣምበርኪኾም እዮም ሰላም ከረጋግጹ ዝደልዩ። ኲናት ንኸብቅዕ ከኣ እቲ ሓደ ወገን ናይ ግድን ክሰዓር ወይ ክንብርከኽ ስለዘለዎ፡ እቶም ግዳያት አህዛብ ሰላም ይናፍቑ። ምንጪ ስእሊ, ANADOLU AGENCY መግለጺ ስእሊ, ቀዳማይ ሚኒስተር ኣቢይ ኣሕመድ ምስ ፕረዚደንት ኢሳይያስ ኣፈወርቂ ኣብ ጽምብል ዳግማይ ምክፋት ኤምባሲ ኤርትራ ኣብ ኣዲስ ኣበባ ትጽቢት ህዝቢ ካብ ዘተ ሰላም ኢትዮ-ኤርትራ "ቅድም ውሻጠ ቤትና ነዐሪ" ኤርትራውያን ነበርቲ እስራኤል "እቲ ውላዱ ንኲናት ዝኸዶ ወላዲ፡ እታ ኣሚና ኣብ ኲናት ዝተጸምደ ወላዲት፡ እታ ሰብኣያ ምስ ሕንጫላት ቆልዑ ገዲፉዋ ዝኸደ መርዓት፡ እቶም ድምጺ ኣቦኦም ዝናፍቑ ቖልዑ፡ እቶም ጠዋርን ቀባርን ዝደልዩ ሽማግለታት ኩሎም ኲናት ከብቅዕ፡ ይጽልዩን የጻልቱን" ዝበለ ፕሮፌስር ጋይም "ህዝቢ ኤርትራን ኢትዮጵያን ከኣ ልዕሊ ማንም ካልእ ኲናትን ሳዕቤናቱን ስለዝፈልጡ ንሰላም ዘለዎም ናፍቖትን ባህግን ደረት የብሉን። ንኹሉ ዘሰሓሕብ ነገር ተሓሲሞም ከኣ ሰላሞም ብፍቕሪ ከርግኡ ይግባእ" ይብል። ምስ ዕርቀ ሰላም ኢትዮ ኤርትራ ኣጋጣሚ ኣብ ኤርትራ ስለዝጸንሐ ንመቐለን ኣዲስ ኣበባን በጺሑ ክምለስ ዕድል ዝረኸበ ተስፋይ ዳዊት፡ ሽዑ ዝነበረ ሓጎስን ተስፋን ደረት ከምዘይነበሮ ብምግላጽ "ጽልኢ ብፍቕሪ ተሳዒሩ፤ እኽልን ሃለኽትን ሓሲሩ፡ ኣብ ኩሉ ጎደናታት ፍቕሪ ስዒሩ ክበሃል ሰሚዕና። "ለብዘበን ግን እቲ ዶባት ስለዝተዓጽወ እንደገና ዋጋ ሃለኽቲ ንሂሩ፡ መነባብሮ ከቢሩ፡ መሳኹት ርክብ ተሸጊሩ ስለዘሎ ህዝቢ ኣብ ስክፍታ እዩ ዘሎ" ክብል እቲ ዝተጀመረ ከይኩለፍ ሻቕሎት ከምዘለዎ ይሕብር። ገደሎም ብርሃነ ግን "ድሕሪ ሕጂ ንድሕሪት ዝምለስ ነገር የሎን። ህዝቢ ኤርትራ ኮነ ኢትዮጵያ፡ ጽልእን ኩናትን ክጻወር ዘኽእል ዓቕሚ የብሉን" ዝብል ጽኑዕ መርገጺኡ ይነግር። ተዛማዲ ትሕዝቶ ኲናት ኢትዮ-ኤርትራ ብዓይኒ ጋዜጠኛታት ቅድሚ 20 ዓመታት ሃገራት ኢትዮጵያን ኤርትራን ዝኣተወኦ ኲናት ንህዝቢ እዘን ሃገራት ማሕበረ ቑጠባዉን ፖለቲካዉን ኪሳራ ከምዘስዓበ ይፍለጥ። ተዘክሮ ጋዜጠኛታት እዘን ሃገራት ከ እንታይ ይመስል?4 ጉንቦት 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
